Jesse Pelamo

Jesse Pelamo (s. 22. kesäkuuta 1994 Tampere) on suomalainen jääkiekkoilija. Hän on pelipaikaltaan keskushyökkääjä.

 Ura 
Pelamo on Ylöjärven Tapparan kasvatti. Hän siirtyi juniorina sittemmin Tampereen Tapparaan. Kaudella 2010–2011 Pelamo voitti koko B2-nuorten SM-karsintojen pistepörssin tehoilla 10+13=23. Hän jakoi myös B2-nuorten SM-sarjan runkosarjan pistepörssin voiton HJK:n Otto Leppäsen kanssa tehoilla 18+25=43. Pelamo voitti kauden päätteeksi B2-nuorten Suomenmestaruuden. Kaudella 2011–2012 hän oli Tapparan B-nuorten I-divisioonajoukkueen paras syöttäjä Waltteri Selimgerein kanssa ja toiseksi paras pistemies hänen jälkeensä tehoilla 10+24=34.

Kaudella 2013–2014 Pelamo oli Tapparan A-nuorten paras pistemies ja syöttäjä tehoilla 15+33=48. Kaudeksi 2014–2015 hänet nostettiin juniorisopimuksella seuran SM-liigarinkiin. Pelamo ei kuitenkaan tehnyt vielä SM-liigadebyyttiään, vaan hänen kautensa eteni kokonaan Tapparan A-nuorissa, joiden kapteenina Pelamo toimi. Hän oli joukkueen toiseksi paras pistemies Anton Levtchin jälkeen tehoilla 12+24=36.

Kaudeksi 2015–2016 Pelamo siirtyi vuoden mittaisella sopimuksella Mestis-joukkue KeuPa HT:hen. Elokuussa 2015 hän pelasi myös yhden harjoitusottelun seuran yhteistyöjoukkueessa, SM-liigajoukkue Rauman Lukossa, joka kohtasi Vaasan Sportin. Ottelussa pelasi peräti seitsemän KeuPan lainapelaajaa. Pelamo merkittiin Lukon ykkössentteriksi ja hän syötti joukkueensa 5–2-tappioon päättyneessä ottelussa Lukon molemmat maalit. Pelamo pelasi sarjakautensa kuitenkin lähes kokonaan KeuPassa, jonka kapteenistoon hän nousi. Mestiksen tulokaskausi toi Pelamolle 45 runkosarjaottelussa tehot 6+8=14 ja kymmenessä playoff-ottelussa yhden syöttöpisteen. Hän pelasi kauden aikana myös kaksi ottelua lainalla Suomi-sarjajoukkue Kooveessa.

Pelamo siirtyi kaudeksi 2016–2017 vuoden mittaisella sopimuksella jatkamaan Mestis-uraansa Lempäälän Kisaan. Joulukuussa 2016 hän kuitenkin jätti joukkueen ja palasi loppukaudeksi KeuPa HT:n riveihin. Pelamo oli Mestiksen puolivälieräsarjassa joukkueen paras pistemies ja syöttäjä tehoilla 1+4=5 ja hän voitti KeuPan sisäisen tehotilaston lukemalla +2. Kaudeksi 2017–2018 Pelamo nimettiin joukkueen varakapteeniksi. Hän johti KeuPan sisäistä pistepörssiä tehoilla 8+13=21, kunnes seura lainasi Pelamon ottelukohtaisella sopimuksella yhteistyöjoukkueeseensa Rauman Lukkoon joulukuussa 2017. Hän teki näin ollen SM-liigadebyyttinsä 5. joulukuuta 2017 vieraissa Tampereen Ilvestä vastaan. Pelamo merkittiin Lukon kolmosketjun keskushyökkääjäksi laidoilleen Toni Suuronen ja Joose Antonen. Hän sai ottelussa jääaikaa lopulta 8.01 minuuttia. Ottelu jäi Pelamolle lopulta kauden ainoaksi SM-liigassa. Hän palasi KeuPaan, jonka paras syöttäjä ja kolmanneksi paras pistemies Pelamo oli tehoilla 13+29=42. Pudotuspeleissä hän oli joukkueen paras syöttäjä yhdeksällä syöttöpisteellään. Pelamo voitti kauden päätteeksi Mestiksen mestaruuden. Kaudella 2018–2019 hän voitti KeuPan sisäisen piste-, maali- ja syöttöpörssin tehoilla 15+24=39. Pelamo voitti koko Mestiksen pudotuspelien syöttöpörssin 12 syöttöpisteellään. Hän voitti kauden päätteeksi Mestis-hopeaa. Pelamo oli KeuPan paras pistemies ja syöttäjä myös Suomen Cupissa tehoilla 2+7=9.

Toukokuussa 2019 Pelamo teki vuoden mittaisen sopimuksen Slovakian Extraligassa pelaavan HK Popradin kanssa. Joukkueessa pelasi hänelle entuudestaan KeuPa HT:stä tuttu Joona Erving. Pelamon sopimus kuitenkin purettiin jo ennen kauden alkua syyskuussa. Kaksi viikkoa myöhemmin hän palasi kauden 2019–2020 kattavalla sopimuksella KeuPa HT:n Mestis-joukkueeseen. Pelamo oli joukkueen neljänneksi paras pistemies tehoilla 9+26=35. Hänet palkittiin kauden päätteeksi Mestiksen opiskelijapalkinnolla.

Kaudeksi 2020–2021 Pelamo siirtyi vuoden mittaisella sopimuksella Ranskan Ligue Magnusin nousijajoukkue Jokers de Cergyyn. Kaudeksi 2021–2022 hän siirtyi vuoden mittaisella sopimuksella samassa liigassa pelaavaan Aigles de Niceen. Kaudeksi 2022–2023 Pelamo siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Nybro Vikings IF:ään. Marraskuussa 2022 joukkuetta siirtyi valmentamaan hänelle Lukosta tuttu Pekka Virta. Tammikuussa 2023 Pelamon sopimus kuitenkin purettiin yhteisymmärryksessä perhesyistä. Viikkoa myöhemmin hän siirtyi loppukauden kattavalla sopimuksella Mestis-joukkue Kooveen Mestis-joukkueeseen.

Kaudeksi 2023–2024 Pelamo siirtyi jatkamaan Mestis-pelejään vuoden mittaisella sopimuksella Imatran Ketterään. Hänet nimettiin joukkueen varakapteeniksi. Pelamo ei kuitenkaan pelannut koko kaudella.

 Muuta 
Pelamo on opiskellut Jyväskylän yliopistossa kasvatustieteitä ja liikuntapedagogiikkaa.

 Tilastot 
 2012–2013  Tappara  A-SM  45  7  15  22  6  8  1  3  4  0 2013–2014  Tappara  A-SM  48  15  33  48  30  2  0  1  1  2 2014–2015  Tappara (C)  A-SM  34  12  24  36  14  –  –  –  –  – 2015–2016  KeuPa HT  Mestis  45  6  8  14  18  10  0  1  1  6   KOOVEE  Suomi-sarja  2  2  2  4  2  –  –  –  –  – 2016–2017  LeKi  Mestis  21  1  3  4  10  –  –  –  –  –   KOOVEE  Suomi-sarja  2  0  0  0  2  –  –  –  –  –   KeuPa HT  Mestis  18  2  8  10  6  4  1  4  5  2 2017–2018  KeuPa HT (A)  Mestis  42  13  29  42  24  14  1  9  10  10   Lukko  SM-liiga  1  0  0  0  0  –  –  –  –  – 2018–2019  KeuPa HT  Mestis  46  15  24  39  42  16  4  12  16  10 2019–2020  KeuPa HT  Mestis  39  9  26  35  24  –  –  –  –  – 2020–2021  Jokers de Cergy  Ranska  21  3  14  17  14  –  –  –  –  – 2021–2022  Aigles de Nice  Ranska  38  9  14  23  14  –  –  –  –  – 2022–2023  Nybro Vikings IF  HockeyEttan  20  3  8  11  12  –  –  –  –  –   KOOVEE  Mestis  22  4  13  17  18  5  1  0  1  6 2023–2024  Ketterä   Mestis  –  –  –  –  –  –  –  –  –  – 2 kautta  yhteensä  Ranska  59  12  28  40  28  –  –  –  –  – 1 kausi  yhteensä  SM-liiga  1  0  0  0  0  –  –  –  –  – 6 kautta  yhteensä  Mestis  233  50  111  161  142  49  7  26  33  34

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1994 syntyneet
Luokka:Elävät henkilöt